b'\n_START_ARTICLE_\nHrvatska zajednica u Makedoniji ogranak Kumanovo\n_START_PARAGRAPH_\nZajednica Hrvata u R. Makedoniji ogranak Kumanovo misija zajednice je promoviranje, njegovanje, razvijanje i o\xc4\x8duvanje hrvatskog identiteta putem okupljanja \xc5\xa1to ve\xc4\x87eg broja Hrvata u Republici Makedoniji._NEWLINE_Po\xc4\x8detkom prosinca 2008. godine rodila se inicijativa o osnivanju organka ZHRM u Kumanovu. Od ro\xc4\x91enja inicijative, zahvaljuju\xc4\x87i ogromnom trudu \xc4\x8dlanova Inicijativnog odbora, u roku od 3-4 mjeseca, u Zajednicu je uklju\xc4\x8deno 55 redovitih \xc4\x8dlanova, 24 izvanredna \xc4\x8dlana i evidentirano 24 maloljetnika razli\xc4\x8dite dobi._NEWLINE_Danas Zajednica Hrvata u Kumanovu broji 62 redovita \xc4\x8dlana, s tendencijom da se taj broj pove\xc4\x87a, 26 izvanrednh \xc4\x8dlanova i 30 malodobne djece od kojih neki ve\xc4\x87 ispunjavaju uvjete da postanu redoviti \xc4\x8dlanovi zajednice. U svojih godinu dana postojanja kumanovski ogranak ZHRM-a mo\xc5\xbee se pohvaliti brojnim realiziranim aktivnostima. Od najzna\xc4\x8dajnijih mogu se izdvojiti: izvo\xc4\x91enje nastave hrvatskog jezika u pu\xc4\x8dkoj \xc5\xa1koli Bra\xc4\x87a Miladinovci, promocija knjige monsignora Antona Cirimoti\xc4\x87a Istinska ljubav, promocija zbirke pjesama Potisnute paralele renomirane hrvatske pjesnikinje u Makedoniji Ljerke Totch-Naumove koja aktivno sudjeluje na Re\xc5\xa1etara\xc4\x8dkim susretima knji\xc5\xbeevnika u Hrvatskoj, prisustvo katoli\xc4\x8dkih vjernika na misi za Bo\xc5\xbei\xc4\x87 i Uskrs u katedrali "Presveto srce Isusovo" u Skoplju, priprema bo\xc4\x87arske ekipe za sudjelovanje na hrvatskim svjetskim igrama u Zadru od 18. do 23. srpnja 2010. godine.'